als_Latn bos_Latn tur_Latn
Deputeti i PS-se, Erjon Braçe, i kerkon publikisht qeverise, Kryeministrit Edi Rama dhe ministrit te Financave, Shkelqim Cani, qe te hetojne mbi transaksionet e kryera dhe koncesionet e dhena nga qeveria “Berisha” per biznesmenin serbo-boshnjak, Damir Fazlliç. Nga foltorja e Kuvendit, deputeti i Partise Socialiste, Erion Braçe, kerkoi qe te hetohen te gjitha transaksionet e familjes se ish-kryeministrit Sali Berisha. Teksa po diskutohej projektligji per koncesionet, gjate fjales se tij Braçe u shpreh se keto transaksione ne Serbi dhe Rusi qe jane publikuar nga mediat, duhet te kontrollohen. “Kam nje pyetje per te dyja autoritetet shteterore, perfshi Kryeministrin dhe ministrin e Financave: Kur do te vihen nen kontroll transaksionet shumevjeçare te kryera nga Damir Fazlliç dhe Argita Malltezi ne territorin e Republikes se Shqiperise? Kur organet tatimore do te trokasin ne dyert e ketyre dy personave me aktivitet deri ne vitin 2013 brenda territorit te Shqiperise per te verifikuar nje me nje çdo transaksion financiar te kryer ne kete vend dhe natyrisht per te llogaritur mbi to te gjitha detyrimet ligjore? Kane kaluar 300 dite te mjaftueshme per te vene nen kontroll keto transaksione, por edhe transaksione te tjera ende te pazbardhura, ende te pazbuluara ne kete vend”, u shpreh Braçe. Duke iu referuar kauzes se ngritur nga Partia Demokratike lidhur me vjedhjen e serverit te Drejtorise se Pergjithshme te Tatim-Taksave, kryetari i Komisionit Parlamentar te Ekonomise u shpreh se problemi i vjedhjes se te dhenave ne serverin e tatimeve eshte krijuar per te mbajtur larg organet fiskale, qe te auditoni pikerisht transaksionet e familjes Berisha. “Duhet te kuptoni fare qarte zoti minister, se e gjithe historia e serverit te tatimeve u shpik, u sajua thjesht dhe vetem per te mbajtur larg organet fiskale pikerisht nga keto transaksione te paligjshme, nga keto transaksione te pakontrolluara, nga keto transaksione te patatuara. Per dite te tera me radhe, media solli ne vemendje pikerisht ate skandalin e serverit te tatimeve. Edhe pse ka kaluar 10 dite nga publikimi i kesaj çeshtjeje, te gjithe duan te dine se kush eshte Eltoni, kodi i te cilit u regjistrua ne serverin e tatimeve dhe qe, sipas atij raporti auditimi, qofte te ministrise qofte edhe te prokurorise, rezulton se ka shuar rekorde ne serverin tatimeve. A ka te beje ky veprim pikerisht me keto transaksione, te cilat kane qene jashte kontrollit me vetedije te plote te qeverise se Sali Berishes per vite e vite te tera”, u shpreh Erjon Braçe. Pak dite me pare, rrjeti investigativ BIRN, publikoi fakte qe, sipas tij, deshmojne se Argita Malltezi dhe njerez te afert me ish-kryeministrin kane perfituar 1,75 milione euro nga shitblerja e tokave ne zonen e Porto Romanos, pasi kishin informacion paraprak se zona do te shnderrohej ne park energjetik.
Koncesionet
Deputeti socialist i kerkoi gjithashtu qeverise qe te nderhyje per te ndryshuar edhe kontratat monopol te koncesioneve te lidhura nga qeveria e meparshme. “Autoriteti i konkurrences, ne zbatimin e detyrave te dhena nga Kuvendi, e ka analizuar kete çeshtje dhe te pakten per dy koncesione. Ka marre nje vendim te qarte dhe ka arritur ne konkluzione shume solide dhe ne propozime qofte per qeverine, qofte dhe per Kuvendin e Republikes se Shqiperise. Me takon sot dhe ne rolin e kryetarit te Komisionit te Ekonomise, te deputetit te Kuvendit, por edhe te qytetarit te Republikes se Shqiperise qe paguan per keta monopoliste, t’i kerkoje sot qeverise te zbatoje kete detyrim te kesaj direktive ne rishikimin jo vetem te projektligjit, por edhe te kater kontratave koncesionare, te cilat ne kushte monopoli ngarkojne per shkak te sherbimeve ekskluzive qe kane marre nen kontroll, qytetaret e Republike se Shqiperise me 45 milione euro”, tha Braçe. Ne mungese te opozites, seanca parlamentare ka kaluar pa debate, ku deputetet jane mjaftuar vetem me prezantimin e projektligjeve dhe miratimin e tyre.
(Gazeta Shqip)
als_Latn als_Latn als_Latn als_Latn